Xəzər Humanitar və Sosial Elmlər Jurnalı

Xəzər Humanitar və Sosial Elmlər Jurnalı — Bakıda, Xəzər Universitetində nəşr edilən, Humanitar və Sosial Elmlər üzrə  tədqiqatların nəticələrini özündə əks etdirən, ildə 4 dəfə dərc olunan beynəlxalq elmi jurnaldır. 

Çap versiyası: ISSN: 2223-2613
Elektron versiya: E-ISSN: 2223-2621

 Məqsəd və vəzifələri 
"Xəzər Humanitar və Sosial Elmlər Jurnalı", humanitar, sosial, ictimai siyasi sahələr üzrə nəzəri və tətbiqi, ciddi elmi axtarışları, orijinallıq və aktuallığını saxlayan mövzular üzrə elmi məqalələri dərc edir. Eyni zamanda jurnal konfrans, simpozium kimi  tədbirlər və kitab şərhlərinə də yer verir. Əsas məqsəd elmdə baş verən yenilikləri beynəlxalq ictimaiyyətə çatdırmaq, yerli və xarici alimlər arasında  elmi ünsiyyət qurmaqdır.

"Xəzər Humanitar və Sosial Elmlər Jurnalı" Web of Science (Thomson Reuters/Clarivate Analytics) bazası tərəfindən indeksləşdirilmişdir (bu mənada Humanitar və Spposial elmlər sahəsində Azərbaycanda tək elmi jurnaldır). Jurnal həmçinin Scirus (Elsevier), DuraSpace, DOAJ, İnfoseek, IndexCopernicus, Genamics və s. kimi çocsaylı nüfuzlu elmi bazalar tərəfindən indeksləşdirilir və beynəlxalq elmi ictimaiyyətə təqdim olunur.

 Tarix və formatı 
"Xəzər Humanitar və Sosial Elmlər Jurnalı 1998-ci ildən ildə 4 dəfə, "Azərbaycan Araşdırmaları Jurnalı" adı altında  çap olunan jurnalın davamıdır. 2011-ci ilin birinci nömrəsindən başlayaraq,yeni ad altında çap olunan bu nəşr tarix, siyasət, beynəlxalq münasibətlər, təhsil, mədəniyyət, fəlsəfə, dil və ədəbiyyat, iqtisadiyyat və hüquq sahələrini əhatə edən elmi-tədqiqat jurnalıdır.

Təqdim olunan məqalələr ilk növbədə redaksiya heyətinin ciddi nəzarətindən keçirilir və rəyə göndərilir. Çapına icazə verilən material kağız versiyasından başqa, elektron versiyası şəklində jurnalın veb-ünvanında yerləşdirilir.

 Təsis və redaksiya 
Təsisçisi və baş redaktoru  Xəzər Universitetinin təsisçisi-qurucusu, Direktorlar və Qəyyumlar Şurasının sədri  professor Hamlet İsaxanlıdır.  Redaksiya heyətinə görkəmli müvafiq sahələr üzrə Azərbaycan və xarici tədqiqatçılar, alimlər və elm xadimləri daxildir.

Baş redaktor: Hamlet İsaxanlı

Redaksiya heyəti
Yavuz Akpınar (Ege University, İzmir)
Audrey L. Altstadt (University of Massachusetts)
Touraj Atabaki (International Institute of Social History, Amsterdam)
Antony Black (University of Dundee) 
Han-Woo Choi (Hondong University)
Stephen F. Dale (Ohio State University)
Richard Foltz (Concordia University, Montreal)
Peter B. Golden (Rutgers University)
Cəmil Həsənli (Bakı Dövlət Universiteti & Xəzər Universiteti)
Neyereh Tohidi (California State University, Northridge)
Tadeusz Swietochowski (Monmouth University, New Jersey)
Serguei G. Klyashtornyj (Rusiya Elmlər Akademiyasının Əlyazmalar İnstitutu)
Andrey Korotayev (Rusiya Elmlər Akademiyası & Rusiya Dövlət Humanitar İnstitutu)
Haneda Masashi (University of Tokyo)
Michaela Cristina Mudure (Babes-Bolyai University)
Michael A. Reynolds (Princeton University)
Michael Rubin (American Enterprise Institute)
Val D. Rust (University of California, Los Angeles)

 Məzmun və dil 
"Xəzər Humanitar və Sosial Elmlər Jurnalı  " məzmununa görə elmi- tədqiqat nəşr kimi fəaliyyət göstərir. Jurnal əsasən ingilis dilində elmi  məqalələr dərc edir.

 Çap və yayım 
""Xəzər Humanitar və Sosial Elmlər Jurnalı" Xəzər Universitəsi Nəşriyyatının məhsuludur və Xəzər Universitetinin mətbəəsində çap olunur. Jurnal abunə və pərakəndə satış vasitəsilə yayılır.

 Mənbə 
 www.jhss-khazar.org 
 www.khazar.org

Kateqoriya:Azərbaycan jurnalları
Kateqoriya:Azərbaycan dilində jurnallar
Kateqoriya:İngilis dilində jurnallar
Kateqoriya:Elmi jurnallar
Kateqoriya:Xəzər Universiteti